b'\n_START_ARTICLE_\nH\xc3\xa5ndball under Panamerikanske leker 2015\n_START_PARAGRAPH_\nH\xc3\xa5ndball under Panamerikanske leker 2015 ble arrangert i Exhibition Centre fra 16. til 25. juli 2015, som en av flere sporter under de 17. Panamerikanske leker i Toronto i Canada._NEWLINE_Brasil vant finalene for b\xc3\xa5de menn og kvinner over Argentina. Ettersom vinneren er vertsnasjon under Sommer-OL 2016 i Rio de Janeiro i Brasil, tok Argentina over den direkte kvalifiseringsplassen som s\xc3\xb8lvvinnere.\n_START_SECTION_\nKvalifiserte nasjoner\n_START_PARAGRAPH_\n\xc3\x85tte herrelag og \xc3\xa5tte kvinnelag kvalifiserte seg til lekene. De tre beste lagene under de S\xc3\xb8ramerikanske leker og Sentralamerikanske og karibiske leker var kvalifisert fra sine respektive turneringer. Vertsnasjonen Canada ble automatisk kvalifisert, mens den siste plassen ble avgjort i en siste kvalifisering mellom USA og lagene som kom p\xc3\xa5 fjerdeplass i de andre kvalifiseringsturneringene._NEWLINE_Etter at de fjerdeplasserte i de Sentralamerikanske og karibiske leker 2014 avsto fra \xc3\xa5 spille kvalifisering, ble den siste plassen avgjort mellom USA og Uruguay.'